Serbiya gerbi
Serbiya gerbi Serbiyanın rəsmi dövlət gerbidir. Gerbin ən kənar hissəsinin yuxarısında kral plaşına bükülmüş formada kral tacı yerləşdirilmişdir. Bu plaşın içərisində isə, üstündə tacı olan bir qalxan vardır. Bu qalxanın içərisində isə tarix boyu Serb dövlətlərində istifadə edilmiş olan ikibaşlı qartal (Serb qartalı) simvolu yerləşdirilmişdir. Qartalların sinəsində isə yenə də bir qalxan içərisində Serb xaçı təsviri vardır.